stanford-oval/wikipedia huggingface dataset:
Kulmanpuolittaja

Kuva 1: Kulmanpuolittaja (punainen puolisuora AD) jakaa kulman BAC kahteen yhtäsuureen osaan. Kulmanpuolittajan pisteet sijaitsevat yhtä etäällä kummastakin kulman kyljestä. Esimerkiksi piste D on yhtä kaukana pisteistä E ja F, jotka ovat korkeusjanan kantapisteitä.
Kulmanpuolittaja on geometriassa suora tai sen osa, joka jakaa kulman kahteen yhtä suureen osaan. Tämä voidaan ilmaista myös kulman suuruudella niin, että jaettava kulma on kaksi kertaa sen puolikas.
Kulmassa

Jokaisella kulmalla on vain yksi kulmanpuolittaja. Kulmanpuolittaja on suora, puolisuora tai jana, jonka pisteet ovat yhtä kaukana kulman molemmista kyljistä. Kulmaan voidaan piirtää ympyrä, jonka säde on tuo etäisyys, ja joka sivuaa molempia kulman kylkiä. Ympyrän keskipiste sijaitsee kulman puolittajalla.
Kulmassa > Kulmanpuolittajan konstruktio

Jos käytettävissä on vain viivain ja harppi, voidaan kulmanpuolittaja piirtää geometrisella konstruktiolla seuraavasti. Merkitään kulman molemmille kyljille pisteet kohtiin, jotka ovat yhtä kaukana kulman kärjestä. Nämä pisteet löydetään harpilla vetämällä ympyränkaaren, joka ulottuu kummankin kyljen yli. Lyhennetään harpin sädettä ja piirretään kummastakin pisteestä kulman sisälle uudet kaaret, jotka leikaavat toisensa kahdessa pisteessä. Näiden pisteiden kautta kulkeva suora kulkee myös kärjen kautta ja puolittaa samalla kulman.
Kolmiossa

Kolmiossa kulmanpuolittaja on suora, joka kulkee kolmion kärjen kautta ja jakaa kolmion kulman kahteen yhtäsuureen kulmaan. Kulmanpuolittajaksi kutsutaan myös sitä janaa, joka jää kulmanpuolittajasta kolmion sisään. Janan päätepistettä kolmion sivulla kutsutaan kantapisteeksi.
Kolmiossa > Kulmanpuolittajien leikkauspiste

Kolmiolla on kolme kulmanpuolittajaa. Ne leikkaavat toisensa pisteessä, joka on samalla kolmion sisään piirretyn ympyrän keskipiste, joka on yksi kolmion merkillisistä pisteistä. Sen trilineaariset koordinaatit ovat 1 : 1 : 1.
Sisään piirretyn ympyrän säde on
missä  s on kolmion piirin pituuden puolikas eli puolipiiri
Ympyrä sivuaa kolmion sivuja, jolloin sivuamispisteisiin koskettavat ympyrän säteet ovat sivuihin nähden kohtisuorassa.
Kolmion ala on  A=rs, missä r on sisään ympyrän säde ja s piirin pituuden puolikas.
Jos kolmion kaksi kulmanpuolittajaa ovat yhtäpitkät, on kolmio tasakylkinen kolmio.
Jos verrataan kahden eri kolmion kolmea kulmanpuolittajaa keskenään ja todetaan niiden olevan vastinpareittain yhtäpitkät, ovat itse kolmiotkin yhtenevät. Ne yhtyvät, koska kolmiot ovat tasasivuiset kolmiot.
Kolmiossa > Kulmanpuolittajan lause

Kolmion sisäkulman puolittajasuora jakaa vastakkaisen sivun viereisten sivujen suhteessa. Lause koskee myös kolmion ulkokulman puolittajaa. Merkitään kolmion ABC (kuva 4) puolitettavaa kulmaa kirjaimella A ja vastaisen sivun kantpistettä D, voidaan kulmanpuolittajan lause kirjoittaa verrannoksi
Merkitsemällä kolmion sivut  a=AB,  b=AC ja  c=BC sekä sivun c osat  c_{1}=BD ja  c_{2}=DC (eli  c=c_{1}+c_{2}), voidaan osien pituudet laskea
ja
Lauseen seuraus on, että jos kolmio on tasakylkinen kolmio siten, että viereiset sivut eli kyljet ovat yhtäpitkät eli  a=b, jakaa kulmanpuolittaja vastaisen sivun eli kannan yhtäpitkiin osiin.
Kulmanpuolittajan pituus d on
missä s on kolmion piirin pituuden puolikas. Etäisyys kärjestä sisään piirretyn ympyrän keskipisteeseen on kulmanpuolittajan pituus vähennettynä ympyrän säde eli  d-r.
Kolmiossa > Kulmanpuolittaja vektoreilla

Merkitään vektoreilla  {\bar {a}}={\overline {AB}} ja  {\bar {b}}={\overline {AC}} ja  {\bar {c}}={\bar {b}}-{\bar {a}}={\overline {BC}} ja  vastakkaisen sivun osat  {\bar {c}}_{1}={\overline {BD}} ja  {\bar {c}}_{2}={\overline {DC}} ovat  {\bar {d}}={\overline {AD}}.
ja
Sivunpuolittajan vektoriesitys on silloin
eli
Kolmiossa > Kulmanpuolittaja analyyttisessa geometriassa

Merkitään kolmion kärkien koordinaatit  A(x_{a},y_{a}) ja  B(x_{b},y_{b}) ja  C(x_{c},y_{c}). Silloin kolmion kulmanpuolittajan kantapisteen  D(x,y) koordinaatit ovat
ja
Kuva 2: Ensimmäinen kaari (sininen) merkitsee kylkiin yhtä pitkät etäisyydet kärjestä. Toiset kaaret muodostavat yhtä pitkät etäisyydet sivupisteistä (punainen). Punaisten kaarien leikkauspisteiden kautta piirretään suora (musta), joka kulkee kärjen kautta. Musta suora on kulmanpuolittaja.
Kuva 3: Kulmanpuolittajat kohtaavat kolmion sisällä pisteessä, joka on kolmion sisään piirretyn ympyrän keskipiste
Kuva 4: Kolmion ABC kulma A on jaettu janalla AD kahteen yhtäsuureen kulmaan (yhtäsuuret kulmat on merkitty kahdella pisteellä). Vastainen sivu BC jakautuu viereisten sivujen suhteessa.
Egidio Nkaijanabwo

Egidio Nkaijanabwo (s. 29. elokuuta 1935) on ugandalainen roomalaiskatolinen piispa. Hänet vihittiin papiksi 28. toukokuuta 1961 ja nimitettiin Kasesen hiippakunnan piispaksi 6. maaliskuuta 1989. Piispaksi vihkiminen seurasi 17. kesäkuuta. Pääkonsekraattorina toimi Emmanuel Kiwanuka Nsubuga, jota avustivat Serapio Bwemi Magambo ja John Baptist Kakubi.
Königsberg (täsmennyssivu)

Königsberg voi tarkoittaa seuraavia:
Kunta

Königsberg in Bayern, kaupunki Baijerissa Saksassa
Rotaliana-Königsberg, laaksoyhteisö Trentossa Italiassa
Lisäksi Saksassa ja Itävallassa on useita kunnanosia, joiden nimi on Königsberg.
Historiallinen saksankielinen paikannimi

Königsberg tai Königsberg in der Neumark, Chojna, kaupunki Puolassa
Königsberg, nykyinen Kaliningrad, kaupunki Venäjällä Saksan luovuttamassa Itä-Preussissa
Königsberg Königsberg in Schlesien, Klimkovice, kaupunki Tšekissä
Königsberg, Kongsberg, kaupunki Norjassa
Königsberg tai Königsberg an der Eger, Kynšperk nad Ohří, kaupunki Tšekissä
Königsberg, Nová Baňa, kaupunki Slovakiassa
Königsberg, Râmnicu Vâlcea, kaupunki Romaniassa
Vuori > Saksassa

Königsberg (Brocken) (1033,5 m), Saksi-Anhaltissa
Königsberg (Nordpfälzer Bergland) (568,2 m), Rheinland-Pfalzissa
Königsberg (Fränkische Alb) (538,9 m), Baijerissa
Königsberg (Goslar) (noin 454 m), Ala-Saksissa
Königsberg (Bad Grund) (448,5 m), Ala-Saksissa
Königsberg (Pfälzerwald) (427,3 m), Rheinland-Pfalzissa
Königsberg (Aachen) (310,2 m), Nordrhein-Westfalenissa
Königsberg (Wesergebirge) (220,4 m), Nordrhein-Westfalenissa
Vuori > Itävallassa

Königsberger Horn (1621 m), Salzburgin osavaltiossa
Königsberg (Ybbstaler Alpen) (1452 m), Ala-Itävallassa
Königsberg (Tieschen) (462 m), Steiermarkissa
Vuori > Vuoren saksankielinen nimi

Königsberg, Kráľova hoľa (1946 m), Slovakiassa
Königsberg, Monte Re (1912 m), Italiassa
Laiva

Königsberg-luokka, usean alusluokan nimi
SMS Königsberg, ainakin kolmen aluksen nimi
Käännös suomeksi
Dreamcast Collection

| Dreamcast Collection |
| --- | --- |
 Pelin eurooppalainen kansikuva.
Kehittäjä:  Sega
Julkaisija:  Sega
Julkaistu:  NA 22. helmikuuta 2011EU 25. helmikuuta 2011
Lajityyppi:  pelikokoelma
Ikäluokitus:  ESRB: T  Virheellinen ESRB-arvo PEGI: 12
Alusta:  Xbox 360, Microsoft Windows
Lisää peliartikkeleitaVideopelien teemasivulla
Infobox OK : 
Dreamcast Collection on Segan julkaisema pelikokoelma, joka sisältää neljä alun perin Sega Dreamcast -pelikonsolille julkaistua peliä. Kokoelma julkaistiin Pohjois-Amerikassa ja Euroopassa helmikuussa 2011.
Kaikki kokoelman pelit pystyy ostamaan myös erikseen Xbox Live Arcadesta, PlayStation Networkista ja Steamistä. Kokoelma piti alun perin julkaista myös PlayStation 3:lle, mutta sitä ei ole julkaistu tuntemattomasta syystä.
Samaa nimeä on käytetty myös Dreamcastin uusintajulkaisusarjasta.
Pelit

Kokoelmassa on neljä peliä:
Sega Bass Fishing
Sonic Adventure
Space Channel 5: Part 2
Crazy Taxi
Vastaanotto

Kokoelma sai pääosin ristiriitaisia vastaanottoja. Metacriticin tilastoimien 31 arvostelijan arvosanojen keskiarvo oli 53/100. IGN antoi kokoelmalle arvosanaksi 5.0 sanoen, että "Sega heittää pois loistavan tilaisuuden esitellä yrityksen rakastettua viimeistä konsolia" Eurogamer puolestaan antoi kokoelmalle 5/10 pistettä.
Suomalaisilta arvostelijoilta kokoelma sai puolestaan pääosin negatiivisen vastaanoton. Esimerkiksi KonsoliFIN antoi 1/5 tähteä sanoen, että "tekijöiden aivoituksia voi vain arvuutella, koska pieleen menneiden pelivalintojen lisäksi Sega ei ole viitsinyt parantaa mukaan laitettuja pelejä millään tavalla. Pelien audiovisuaalinen toteutus on aikansa elänyttä ja etenkin paranneltua ruudunpäivitystä jää kaipaamaan." Dome.fi sanoi pelistä, että "Sega Dreamcast Collection on kerta kaikkiaan hämmentävä julkaisu. Ainoa varma viihde löytyy Crazy Taxista, joka sekin löytyy Live Arcadesta ilman kokoelman lisäromppeita."
Käännös suomeksi
Kumio

Kumio on kulmakunta ja aiempi kyläkeskus Halikon Vaskiolla Salossa Varsinais-Suomessa.
Sijainti, liikenne ja palvelut

Kumio sijaitsee Halikon pohjoisosan käsittävän Vaskion luoteisimmassa kulmassa Paimion ja Marttilan rajoilla.
Kumion kautta kulkee Paimiosta Paimion Kalevan kautta Halikon Vaskiolle johtava yhdystie 2343. Kumiosta etelään kulkee Tapiolantie, jonka varrella Kydössä on Hajalan moottoritieliittymä valtatielle 1.
Kumiossa toimi vuosina 1910–1971 Kumion kansakoulu. Vielä vuonna 1963 kulmakunnalla oli myös kaksi kauppaa.
Luonnonympäristö

Halikon pohjoisosien luonnonympäristössä vuorottelevat kallioiset, paikoin jyrkkärinteisetkin metsäselänteet ja näiden väliset peltoaukeat. Kumiolta saa alkunsa Halikonjoen latvahaara Kumionoja. Kumion ydinalue on aavaa tasaista peltomaisemaa, joka on luokiteltu maisemallisesti merkittäväksi.
Historia

Kulmakunta koostuu Halikon useiden kylien vanhoista takamaista. Kulmakunnalle ulottuvat ainakin Halikon Kuttilan, Yttelän, Sahan, Sauvonkylän, Kydön ja Breidilän kylien takamaat. Osa kylien alueista on kuulunut Halikon Joensuun kartanon kartanolääniin, joka on ulottunut Halikonlahden rannoilta Paimion ja Marttilan rajoille asti. Kuttilan kylän alueella on sijainnut Joensuun kartanon Kumion ulkotila, joka vielä 1930-luvulla on ollut Joensuun kartanon omistuksessa.
Kumiossa on ollut vanhastaan torppariasutusta, joka itsenäistyi jo ennen torpparilakia. Kumioon muodostettiin 1920-luvulla vielä kaksi uutta lohkotilaa. Sotien välisenä aikana kulmakuntaan rakennettiin vanhanväenasuntoja. Rakennemuutoksesta johtunut kulmakunnan hiljeneminen alkoi 1960-luvulla ja kylän kansakoulu lakkautettiin oppilaspulan vuoksi 1971.
Tunnettuja kumiolaisia

Kumiolta oli kotoisin Suomen tasavallan presidentti Sauli Niinistön isä, Salossa Salon Seudun Sanomien levikkipäällikönä toiminut Väinö Niinistö, jonka isä, herastuomari Juho Niinistö ja aiemmin tämän isä Juho Lindström toimivat Halikon Joensuun kartanon siellä omistaman Kumion ulkotilan vuokraajina.
Egil Cederlöf

Egil Johannes Cederlöf (12. huhtikuuta 1917 Helsinki – 24. marraskuuta 1984 Parainen) oli  
suomenruotsalainen musiikinopettaja ja kuoronjohtaja, joka julkaisi suuren määrän musiikkipedagogista kirjallisuutta 1950-luvulta alkaen sekä ruotsiksi että suomeksi muun muassa Erkki Pohjolan kanssa. Cederlöf vaikutti suuresti muun muassa nokkahuilunsoiton opetuksen tuomiseen koulujen musiikinopetukseen ja Sibelius-Akatemian musiikinopettajakoulutukseen toimiessaan akatemian koulumusiikkiosaston lehtorina 1966–1974.
Cederlöf johti muun muassa Yleisradiossa toiminutta Radion lapsikuoroa 1954–1960. Hän toimi Martin Wegelius -instituutin rehtorina 1964–1966 ja sitä ennen sen säätiön toiminnanjohtajana 1957–1964.
Egil Cederlöf opiskeli Sibelius-Akatemian kapellimestarikursseilla ja opettajaseminaarissa.
Eclipse Public License

Eclipse Public License (lyh. EPL) on vapaiden ohjelmistojen julkaisemiseen tarkoitettu lisenssi.
Lisenssillä on Open Source Initiativen hyväksyntä.
Aiheesta muualla

Englanninkielinen EPL-sivu
Eco (valuutta)

Eco-maat Afrikan kartalla: Gambia, Guinea, Sierra Leone, Liberia, Ghana ja Nigeria
Eco on suunnitteilla oleva eräiden Länsi-Afrikan talousyhteisön (ECOWAS) jäsenvaltioiden rahayksikkö. Viisi maata, Gambia, Ghana, Nigeria, Sierra Leone ja Guinea ovat muodostaneet West African Monetary Zonen (WAMZ), joiden lisäksi myös Liberia saattaa liittyä mukaan yhteisvaluuttaan. Lopullisena tarkoituksena on yhdistää eco ja CFA-frangit ja siten luoda yhteisvaluutta kaikille läntisen ja keskisen Afrikan maille.
Valuutan käyttöönottoa valmistelee West African Monetary Institute, joka sijaitsee Accrassa, Ghanassa. Eco-valuutta on pitänyt ottaa käyttöön jo useita kertoja, mutta sen käyttöönottoa on aina lykätty. Viimeksi vuonna 2009 ECOWAS asetti tavoitteeksi, että eco pitäisi saada käyttöön vuoteen 2020 mennessä.
CFA-frangi oli tarkoitus korvata eco-valuutalla vuoden 2020 lopulla. Valuutan arvo olisi sidottu euroon. Kesäkuussa 2021 ECOWAS-maat päättivät, että uusi takaraja yhteisvaluutalle on 2027. Yhdeksi syyksi viivästykselle mainittiin koronaviruspandemian aiheuttamat talousvaikeudet.
Aiheesta muualla

West African Monetary Institute (englanniksi, ranskaksi)
Edson Buddle

| 0 | 1 | 2 |
| --- | --- | --- |

Henkilötiedot
Koko nimi: Edson Michael Buddle
Syntymäaika: 21. toukokuuta 1981 (ikä 43)
Syntymäpaikka: New Rochelle, New York, Yhdysvallat
Pelipaikka: hyökkääjä
Pituus: 185 senttimetriä
Seura
Seura:  Los Angeles Galaxy
Pelinumero: 14
Junioriseurat
1993−1995 1999: FC Westchester State Fair Roadrunners
Seurat
| Vuodet | Seura | O (M) |
| 2000 2001−2005 2006 2007 2007− |  Long Island Rough Riders  Columbus Crew  Red Bull New York  Toronto FC  Los Angeles Galaxy | 26 (11) 101 (42) 28 (6) 10 (0) 72 (35) |
Maajoukkue
| 2003− |  Yhdysvallat | 5 (2) |
 Seurajoukkueuran tilastot kattavat vain kansalliset sarjat.
Edson Michael Buddle (s. 21. toukokuuta 1981 New Rochelle, New York, Yhdysvallat) on yhdysvaltalainen jalkapalloilija. Tällä hetkellä hän edustaa Major League Soccerssa pelaavaa Los Angeles Galaxya.
Seurajoukkueura

Buddle aloitti ammattilaisuransa vuonna 2000, kun hän liittyi Long Island Rough Ridersiin. Hän auttoi joukkuetta voittamaan koillisdivisioonan tehden 11 maalia ja neljä syöttöä. Buddle oli myös ehdolla vuoden tulokaspalkinnon saajaksi mutta jäi äänestyksessä toiseksi.
Vuonna 2001 hänet valittiin Major Soccer Leaguen SuperDraftissa Columbus Crew'hun. Hän pelasi vain 556 minuuttia tulokaskaudellaan, mutta teki vähällä peliajallaan kolme maalia ja antoi kaksi maalisyöttöä. Seuraavana vuonna, 21 vuoden ikäisenä Buddlesta tuli yksi liigan parhaimmista nuorista hyökkääjistä ja teki yhdeksän maalia ja viisi syöttöä 1304 minuutin peliajallaan. Joukkue voitti tällöin U.S. Open Cupin.
Vuosina 2003 ja 2004 Buddle kärsi lukuisista loukkaantumisista, mutta saavutti kuitenkin yhteensä 20 maalia ja kuusi syöttöä. 2005 hän sai yhdeksän maalia ja kaksi syöttöä.
Kaudeksi 2006 Buddle siirtyi New York Red Bullsin joukkueeseen, ja samana vuonna hän muutti Kanadaan Toronto FC:n joukkueeseen.
Kesäkuussa 2007 Buddle vaihdettiin Los Angeles Galaxyyn. Hän pääsi suoraan pelaamaan joukkueen avauskokoonpanoon.
Maajoukkueura

Buddle on pelannut Yhdysvaltain maajoukkueessa vuodesta 2003 lähtien ja debytoi ystävyysottelussa Venezuelaa vastaan. Hän ei kuitenkaan päässyt pelaamaan seuraavaan seitsemään vuoteen, kunnes Buddle kutsuttiin Yhdysvaltain joukkueeseen MM-kisoihin 2010.
Yhdysvaltain joukkue – Jalkapallon MM-kilpailut 2010
1 Howard |
2 Spector |
3 Bocanegra |
4 Bradley |
5 Onyewu |
6 Cherundolo |
7 Beasley |
8 Dempsey |
9 Gómez |
10 Donovan |
11 Holden |
12 Bornstein |
13 Clark |
14 Buddle |
15 DeMerit |
16 Torres |
17 Altidore |
18 Guzan |
19 Edu |
20 Findley |
21 Goodson |
22 Feilhaber |
23 Hahnemann |
Valmentaja Bob Bradley
Daren piirikunta

Daren piirikunta (engl. Dare County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 4 589 vuonna 2020. Piirikunnan hallintokeskus on Manteon kunta ja suurin asutuskeskus on Kill Devil Hills. Piirikunta on perustettu 1870.
Kuvia piirikunnasta

Roanoken saarta.
Auringonlasku Kill Devil Hillsissä.
Aiheesta muualla

Kuvia tai muita tiedostoja aiheesta Daren piirikunta Wikimedia Commonsissa
Dottore

Dottore -hahmon perinteinen kasvonaamio.
Dottore (ital. dottore ’tohtori’) on italialaisen commedia dell’arte -näytelmän perushahmo. Dottore edustaa oppinutta pedanttia. Hänellä on mustanenäinen, punaposkinen ja silmälaseja kantava naamari, ja hän puhuu tavallisesti Bolognan murretta.
Hahmona Dottore on pedantin oppineisuuden irvikuva. Dottoren ammatti on usein epäselvä. Toisinaan hän on oikeustieteilijä, jolla oli valmiina kasa kömpelöitä ja epäpäteviä lainopillisia neuvoja. Toisinaan hän taas on lääkäri, jolla on valtava ruisku ja lista järjettömiä parannuskeinoja kaikkiin vaivoihin. Hän saattaa myös olla yliopiston luennoitsija tai kielten opettaja. Hänen asuunsa kuuluu lyhyt musta viitta, tohtorin päähine (pehmeä, pyöreä samettilakki, jollaisia maallisten tiedekuntien tohtorit aikoinaan käyttivät) sekä valkoinen kaulaliina.
Dottoren osuus näytelmissä koostuu päämäärättömästä vaeltelusta ja jatkuvasta höpöttämisestä. Hänen pitkäveteiset tutkielmansa, tieteelliset sanaleikkinsä ja väärin ymmärretyt sanahirviöt ovat pelkkää sekavaa jargonia, johon sekoittuu paikallista murretta.
Aiheesta muualla

Kuvia tai muita tiedostoja aiheesta Dottore Wikimedia Commonsissa
Dotriakontaani

Dotriakontaanin rakenne
Dotriakontaani eli n-dotriakontaani (C32H66) on 32-hiilinen suoraketjuinen  alkaani, jossa kaikki hiilet ovat sitoutuneet toisiinsa yksinkertaisella sidoksella. Se on huoneenlämmössä (20 °C) olomuodoltaan  kiinteää ainetta. Dotriakontaanin rakennekaava on CH3(CH2)30CH3, moolimassa 450,88 g/mol, sulamispiste 69,7 °C, kiehumispiste 470 °C, tiheys 0,8124 g/cm3 (vesi = 1,0 g/cm3), taitekerroin 1,4550 ja CAS-numero 544-85-4. Dotriakontaani ei käytännössä liukene veteen, mutta se liukenee dietyylieetteriin ja hiilitetrakloridiin sekä hieman  etanoliin ja kloroformiin sekä hyvin bentseeniin.
Yhdistettä esiintyy kasveissa sekä semiokemikaalina eliöiden viestinnässä.
| C31 | C32 | C33 |
| --- | --- | --- |
| Hentriakontaani | Dotriakontaani | Tritriakontaani |
Aiheesta muualla

PubChem: Dotriacontane (englanniksi)
ChemBlink: n-Dotriacontane (englanniksi)
Human Metabolome Database (HMDB): Dotriacontane (englanniksi)
Food Component Database (FooDB): Dotriacontane (englanniksi)
Dr. Duke's Phytochemical and Ethnobotanical Databases: Dotriacontane (englanniksi)
Pherobase: Semiochemical - 32Hy (englanniksi)
Klovni

Klassinen Aukusti-klovni punaisine pallonenineen ja kasvomaalauksineen.
Les Rossyann -klovniryhmän Valkoinen klovni, takanaan knallipäinen Aukusti.
Klovni tai pelle on pantomiimissa tai sirkuksessa esiintyvä koominen hahmo, joka ilmehtii ja esittää fyysistä, sanatonta komiikkaa yksin tai ryhmässä. Ilmeiden ja liikkeiden näkymiseksi yleisölle suuressakin sirkusteltassa klovnin kasvot on maalattu silmiä, nenää ja suuta tehostaen. Klovnin puku on liioitellun värikäs. Sirkuksen ja pantomiimiteatterin lisäksi klovnit voivat esiintyä erilaisissa lastentapahtumissa ja karnevaaliesityksissä. Sairaaloissa lapsipotilaita viihdyttävät huoneesta toiseen kiertävät sairaalaklovnit, jotka yleensä myös puhuvat, soittavat ja laulavat. Klovnina esiintymisen taitoa kutsutaan nimellä klovneria.
Klovnit sirkusesityksissä

Klovninumerot laukaisevat sirkusesityksen katsojissa jännittävien trapetsi- ja muiden numeroiden aiheuttamia jännitystiloja tarjoamalla komiikan avulla mahdollisuutta nauraa ja rentoutua. Klovniesityksiä tarvitaan myös antamaan aikaa lavasteiden vaihtoa varten siirryttäessä esityksestä toiseen. Lasten eläytyessä klovnien temppuihin ilo tarttuu aikuisiinkin. Vahingonilolta näyttävä ilo klovnien epäonnistumisista voikin olla samastumisen kautta naurua itselle: katsojasta on hauskaa kun joku kompuroi hänen puolestaan.
Klovnit sirkusesityksissä > Valkoinen klovni ja Aukusti

Brittiläisen ja Manner-Euroopan sirkusten klovniesityksissä keskeistä roolia esittää yleensä Valkoinen klovni, valkokasvoinen, kartiohattuinen, älykäs ja huolitellusti puettu hahmo. Hänen apunaan esiintyy yksi tai useampia Aukusteja (Auguste), koomisen kömpelöä hahmoa punaisine pallonenineen, pussimaisine vaatteineen ja ylisuurine kenkineen. Esitysten dramaturgiassa Valkoinen klovni yrittää saada hölmöjä Aukusteja tekemään erilaisia tehtäviä, joissa he tietenkin epäonnistuvat koomisilla tavoilla. Joskus Aukusti-klovnit kuitenkin maksavat samalla mitalla Valkoiselle klovnille ja nolaavat vuorostaan tämän. Välillä Aukusti-klovnit voivat epäonnistumistensa lomassa paljastuakin osaaviksi sirkustemppujen tekijöiksi tai taitaviksi muusikoiksi erilaisine instrumentteineen. Sirkusten klovnit ovatkin usein ikääntyneitä akrobaatteja, jonglöörejä tai muita esiintyjiä, jotka eivät enää suoriudu vaativista sirkusesityksistä.
Klovnien perinteinen kasvonaamio maalataan sinkkioksidin ja glyseriinin sekoituksella ja lisäksi väriaineilla. Valkoisen klovnin kasvot maalataan kokonaan valkoisiksi, poskiin laitetaan usein punaiset läiskät ja suuta ja silmiä korostetaan mustalla tai punaisella rajauksella. Aukusti-klovnin naamion pohja on valkoinen tai vaaleanpunainen, silmien ja suun ympäristö maalataan leveän liioitellusti ja nenään kiinnitetään punainen pallo.
Klovnit sirkusesityksissä > Muita klovnityyppejä

Klassinen sirkuksen klovnihahmo on myös Aukusti-muunnelma, usein yksin esiintyvä kulkuriklovni, jonka tunnetuin edustaja on mykkäelokuvista tuttu Charlie Chaplinin kulkurihahmo. Muita karaktääriklovneja, eri ihmistyypeiltä hahmonsa lainaavia hassuttelijoita, ovat muun muassa koulupoika tai isoäiti.
1500-luvulla kehittyneen commedia dell’arten esityksissä oli useita nykyisten klovnihahmojen edeltäjiä, kuten Pagliaccio ja Harlekiini. Pagliaccion nimitys tulee hahmon karkeasta kankaasta valmistetusta asusta. Pagliaccio oli koominen ja naurettava hahmo, joka puettiin liian suuriin vaatteisiin sekä valtavan kokoisiin kenkiin. Hahmon kasvot oli meikattu räikeästi. Harlekiini puolestaan on klovnihahmo, jolla on salmiakkiruutukuvioiset (kirjavat) vaatteet ja kasvoilla joko musta naamio tai valkoinen kasvomaali. Miimikko on hahmo, joka viestii sanattomasti elehtimällä ja jonka kasvot on yleensä maalattu valkoisiksi. Tunnetuin miimikko oli Marcel Marceau. Hovinarri oli historiassa kuninkaallisen hovin jäsen, joka yleensä pukeutui kolmisakaraiseen päähineeseen, pienten kellojen somistamiin asuihin ja kirkkaisiin väreihin, ja jonka tehtävä oli huvittaa kuningasta ja muuta hoviväkeä.
Historiaa

Klovneria juontaa juurensa monien alkuperäiskansojen kulttuurissa esiintyvään ilveilijään, joilla on lupa tehdä pilaa yhteisön pyhistäkin rituaaleista esimerkiksi ratsastamalla väärinpäin hevosen selässä, juoksemalla takaperin tai kävelemällä käsillään. Antiikin Kreikan ja Rooman aikana ilveily ja komiikka kehittyivät teatteritaiteen muun kehityksen ohella ja saivat uusia ilmaisumuotoja.
Nykypäivän klovneriassa näkyy vahvimmin italialainen, farssimainen ja meluisa sekä improvisaatiota hyödyntävä teatterityyli commedia dell’arte, joka oli vahvimmillaan 1400-luvulta aina 1800-luvun alkuun asti. Sirkuksen ohjelmanumeroksi klovneria tuli vasta 1800-luvulla, kun tarvittiin koomista helpotusta vaarallisten ja jännittävien ohjelmanumeroiden jälkeen. Klovnin rooliin sirkuksessa kuuluu myös yhteyden synnyttäminen katsomon ja esiintymismaneesin välille.
Klovneriassa Valkoista klovniakin tärkeämmäksi hahmoksi muotoutui vähitellen Augustiklovni. Sen sanotaan syntyneen vuonna 1869 berliiniläisessä Renz-sirkuksessa, kun taitoratsastaja Tom Bellinger laittoi peruukin päähänsä, käänsi takkinsa nurinpäin ja hyppäsi hevosen selkään ratsastamaan. Naurava yleisö huusi esiintyjälle ”Auguste!”, joka silloisella saksalaismurteella tarkoitti hölmöä tai tomppelia.